Målfrid Grude Flekkøy

Målfrid Grude Flekkøy (29. november 1936 – 2. november 2013) oli Norra peapsühholoog ja riigiametnik. Pärast pikka erialast karjääri, mil ta töötas lastega tervise- ja haridusasutustes, oli Målfrid 1981.–1989. aastani Norra lastevolinik, olles esimene nimetatud ameti pidaja. 

Temast sai selle rolli looja ja arendaja ning pärast kaheksat aastat laste ombudsmanina kaasas Ühinenud Rahvaste Organisatsiooni Lastefond Målfridi koostöösse, et aidata laiendada organisatsiooni tegevust ja põhimõtteid mööda maailma. Målfrid Grude Flekkøy reisis palju, oli mitmesuguste erialaorganisatsioonide liige ning kirjutas raamatuid ja artikleid lapse õigustest. Ajal, mil ta suri, oli maailmas juba üle 80 lastevoliniku.

 Haridus 
Målfrid Grude Flekkøy lapsepõlv möödus Norras ja Ameerika Ühendriikides. Kui Saksa väed ründasid 1940. aastal Norrat, pages tema pere Ameerikasse. 1945. aastal naasti Norrasse, kus Målfrid sai lõpetada keskkooli. Seejärel otsustas Målfrid õppida Taanis alghariduse pedagoogikat. 1967. aastal sai Målfrid kraadi psühholoogias ja 1973. aastal sai ta kraadi kliinilises psühholoogias. 1991. aastal lõpetas Målfrid Genti Ülikooli Belgias ja sai doktorikraadi.

 Töö 
1959–1960 oli Målfrid lasteaiakasvataja Oslos. Seejärel töötas ta psühholoogina Emma Hjorthi nimelises puuetega laste hooldekodus aastatel 1968–1969 ja Oslos 1969–1972 Nic Waali nimelises laste psühhiaatria kliinikus. 1972–1973 töötas ta Ameerika Ühendriikides Pennsylvania psühhiaatriahaiglas, seejärel kolis Målfrid tagasi Oslosse, kus ta võeti tööle Ullevåli haigla laste psühhiaatriakliinikusse. Järgmised viis aastat töötas ta Oslo lähistel peapsühholoogina ja eelkoolis psühholoogi-nõustajana. 1991. aastast oli ta taas Nic Waali nimelises kliinikus, kus Målfrid oli peapsühholoog. Seal töötas ta kuni 2005. aastani, mil jäi pensionile.

Koostöös Natalie H. Kaufmaniga kirjutas ta raamatu "The participation rights of children".

Lisaks oli ta aktiivne liige SOS-lastekülades Norras. Poliitikaga sidus ta end kahel korral liberaalide tööparteis Oslos.

 Lasteombudsman 
Flekkøyst sai 1981. aastal maailma esimene lasteombudsman ehk laste volinik. Ta arendas uue rolli raske töö ja professionaalse mõtlemisega. Målfrid aitas laiendada uuringuid ja statistikat Norra laste kohta ning pingutas selle nimel, et keelustada füüsiline karistamine, mille ta ka saavutas – seadus võeti vastu 1987. Paljud riigid võtsid selles vallas eeskuju Skandinaaviast. Temast sai vanem teaduslik töötaja UNICEF-i Rahvusvahelise Laste Arengu Keskuses Itaalias, edendades lastevoliniku tähtsust mööda maailma. Ta reisis rahvusvaheliselt, teiste hulgas ka Costa Ricas, et tutvustada lastevoliniku institutsiooni. Selle raames kirjutas ta raamatuid ja artikleid, sealhulgas "Working for the Rights of Children" (UNICEF, Firenze,1990) ja oma doktoritöö "A Voice for Children" (UNICEF, London, Kingsley, 1991), viimase pühendas ta oma emale. Flekkøyd tänati tema pingutuste laste ja noorte heaolu nimel Norras ja väljaspool valitsuse poolt ning tehti ettepanek, et Oslo paraadi tänav peaks saama Flekkøy järgi nimetatud. UNICEF tõdes, et Målfrid Grude Flekkøy on olnud suur eeskuju ja laste õiguste eestvõitleja terves maailmas.

1964–1971 oli ta sekretär ja peasekretäri kohusetäitja alushariduse ja hoolitsemise ülemaailmses organisatsioonis (OMEP). 1986–1989 oli ta peasekretäri kohusetäitja laste- ja noorukipsühhiaatria ning sellega seotud elukutsete rahvusvahelise assotsiatsioonis (IACAPAP). 1992 sai Flekkøyst Euroopa lastekaitse asepresident.1998 valiti ta Lastekaitse Sihtasutuse presidendiks Hollandis. 2006 määrati ta OMEP-i auliikmeks.

Isiklikku
Målfrid Grude sündis Oslos. Tema isa oli Norra kirjanduse professor ja luuletaja Sigmund Skard (1903–1995) ning ema oli üks Norra kuulsamaid lastepsühholooge Åse Gruda Skard. Tal oli neli õde: Anne, Asmund, Halvdan ja Torild, kellest viimane on tema kaksikõde. Ema poolt olid tema vanavanemad ajaloolane ja välisminister Halvan Koht ja naisõiguste aktivist Karen Grude Koht, isa poolt koolijuhataja Matias Skard ja õpetaja Hyda Benedikte (sünd Christensen).

1962. aastal abiellus Målfrid psühholoog Kjell Magne Flekkoyga (sünd 1939), kellega tal oli kolm last: Eirik, Kjetil ja Ingunn.

1983. aastal abiellus Målfrid Truls Wilhelm Gedde-Dahliga.

 Viited 

Kategooria:Norra inimesed
Kategooria:Psühholoogid
Kategooria:Genti Ülikooli vilistlased
Kategooria:Sündinud 1936
Kategooria:Surnud 2013